31
Khuehtawn dongah A Thuemham La Hingnah
1 Khuehtawn sokah ihhoelhnah long he pumsa a caep mawntangnah loh khaw ihnah te vik a haek.
2 Mikhue mikcang la mawntangnah loh mikku a hoelh sak tlohnat lakah khaw ihtuinah te vik a koe.
3 Boei long tah a hmailong ham muep thakthae tih, a duem vaengah khaw anih te didipnah neh baetawt.
4 Khodaeng kah thakthaenah loh khosak vawtvainah a thoeng sak a duem vaengah khaw a ngoengaihnah muep om.
5 Sui aka ngaih long a tiktam tlaih moenih, tangka aka hloem khaw tangka long longpuei a hmang sak.
6 Hlang a yet kah pocinah he sui dong lamloh halo tih, amih a timnah khaw a hmai a hmai ah a om pah.
7 Te te aka hue rhoek hamkhaw thuikoek hmuitoel om tih, aka ang boeih ngawn tah te long te a sol ni.
8 Boei khaw a hmabuet la a om tah a yeothen, amih long te sui hnuk khaw a vai bal moenih.
9 Mamih loh u lae ng'uem uh bal eh, a pilnam soah kopoek rhai hno aka saii te ni.
10 Sui neh a noemcai vaengah u lae hlang soep a hmuh, boethae aka saii pawt tih tebang aka saii pawt ni.
11 A khuehtawn loh a thoh vetih tih, a moeihoeinah khoboe te hlangping loh a doek ni.
Buhkung kah Omihnah
12 Hlang len caboei dongah na ngol nama? te dongah khaw halhka boeh ne. “Caak muep om la he,” ti boeh.
13 Halhka mik he hno thae ni tila poek,
14 Na hmuh sarhui taengah na kut te phuel boeh, na hui te bael kongah nen boeh.
15 Laitloek vaengah, na huikah ngaihlihnah te namah kah bangla poek, olka boeih dongah khaw a then la poek.
16 Na hmaiah a tawn te tah, Aka cilpoe hlang bangla ca. Palawng padai la ca boeh, nang te n'tuei uh ve.
17 Moeiboe then la om ham, lamhma la thoo, calnat la om boeh lai na kawh tarha ve.
18 Hlang a yet lakli kah na ngol atah, amih loh a taek hlanah na kut lamhma puei boeh.
19 Aka toel uh hlang ham tah a yol khaw rhoeh mai, A thingkong dongah khaw phutphut a hil moenih.
20 Sading la ihnah he khaw a rhoehkhoeng la caaknah dongah om anih te yue thoo dae a ngai khuek ti. Imueh ihnai neh patangnah khaw, kolet bungpoi he khaw calawm taengah om.
21 Na caak voelh bal oeh atah, thoo lamtah lok dae, na hoeikhang bitni.
22 Ka ca kai ol he hnatun lah, kai n'sawtrhoel boeh, A bawtnah ah ka ol loh nang te ng'oep bitni. A cungkuem dongah a rhoekhoeng la saii, Tedae ah ni tlohtat loh n'noeng pawt eh.
23 Buh dongah moei aka hoeih te pilnam loh a uem, Te dongah moeihoeihnah te tueng pai tila laipai uh.
24 Buh dongah aka cik tah khopuei khaw a kohuet sak, Tedongah a moeithae te a laipainah tueng pai.
Yukung ah Cuenah
25 Na thaomnah te yubueih neh cak sak boeh, yubueih long hlang muep a phae coeng lahko.
26 Kuthai kah bibi te hmaihueng loh a noemcai, Yu loh hlang thinko a noemcai tih tohhaemnah a huek.
27 Misur tui khaw a rhoehkhoeng a tah, hlanghing kah a hingnah tluk la om. Misur tui a om pawt atah hlang kah hingnah metlam a om? te long te pilnam kah omngaihnah khaw a saii vaen dae ta.
28 Misurtui khaw a tuetang vaengah a rhoehkhoeng la o teni thinko omngaihnah neh hinglu kohoenah la a om.
29 Misur tui ok aih long he mueihla a khahing sak tih, tohhaemnah neh tongtahnah la a poeh sak.
30 Yurhui vaengah tah a angvawk kah thintoek loh a nganboh ni a yet sak A thadueng khaw a tlak sak tih, a hmalaem te a khoep pah.
31 Na hui te yukung buhkung ah coel boeh, a omthennah soah khaw hnael boeh. Anih honah ol khaw thui boeh, Amah ngaih bangla a saii vaengah a ngaihlih sak boeh.