19
1 He tla aka saii hlang tah boei la om mahpawh, a yol khaw aka sawtsit tah a yol a yol ah voevoeh daeng ni.
2 Yu neh huta long he lungming khaw kho a hmaang sak, Pumyoi neh aka bol hlang khaw kutvit la poeh.
3 A koerang te yoop neh phol loh a rhawt pah vetih, kutvit hlang te tah boeih a yoop ni.
Cal Suilaih Boeh
4 Hlang tloe tlek aka tangnah aih tah kopoek bawn tih, Aka tholh hlang khaw amah ni a tholhdalh sak.
5 Halangnah dongah aka omngaih tah boe yoeyah vetih Olka aka tuem hlang dingsuek la kho a sak ni.
6 Hlang thet aka thinah hlang tah, boethae khaw yol van ni.
7 Olca te koep khoep voel boeh, a cungkuem dongah na sudaeh voel mahpawh.
8 Na paya taengah khaw, rhal taengah khaw puen boeh, nang te n'tholh sak pawt atah te te phoe boeh.
9 Pakhat long khaw ya koinih nang n'dawn vetih, a tue a pha vaengah tah nang te n'thiinah ni.
10 Khat khat na yaak te namah taengah duek saeh, Rhal then sak te long te nang n'pook sak mahpawh.
11 Hlang ang loh tah khat khat a yaak vaengah, Huta camoe aka om bangla ca om bungtloh loh a kolek.
12 Palaa loh hlang phaitu a kah bangla hlang ang khuiah he thetnah ni a om.
13 Paya te dawt lah, anih loh saii pawt khaming, a saii oeh tah, koep saii voel boel saeh.
14 Na hui khaw dawt lah, anih loh thui pawt khaming, a thui oeh atah, koep koei voel boel saeh.
15 Paya khaw ol aka saii noek te tah rhep dawt, te dongah na yaak sarhui te boeih tangnah boeh.
16 Hlang a cai muehla paloe thai ta, Olcal aka tholh mueh hlang he a om moenih.
17 Amah te na cawh hlanah na imben khaw dawt dae, Te te Khohni kah olkhueng nen mah laitloek saeh.
18 Boeipa rhihnah tah lunghoihnah a kung la om, Te dongah cueinah loh Boeipa kah lungnah a dang sak.
19 Boeipa kah olkhueng mingnah long tah Khosaknah a rhimong te a paek tih, Omngaih la aka vai hlang long tah, hingnah thing thai dognah a kohoe.
Cueihnah Taktak
20 Boeipa rhihnah tah cueihnah a cuinah la om tih, olkhueng soepsak long he cueihnah a cung sak.
22 Halang kah mingnah he tah cueihnah moenih, hlang tholh rhoekkah cilsuep dongah cuepmueihnah a om moenih.
23 Te te tueilaeh aka kap cueinah la om tih cueihnah a vawt coeng tah hlang ang lamni a poeh.
24 Yakmingnah loh vawt dae Pathen aka rhih he tah, Mingnah muep sang tih olkhueng aka phaelh lakah then.
25 Cuei hueltue mai cakhaw a tiktamnah a om pawt atah, Dumlai te na hamla a kolo neh pilnam aka phae la khoeng om.
26 Hlang thae te bakop tih nguekcoi sitoe cakhaw, A khui ah thailatnah hoengla baetawt.
27 A mael hmai a buenglueng tih hnatun khaw ngaih pawh. Tedae khat long a ming pawt vaengah tah, nang soah lamhma hang hul ni.
28 A thadueng vawt sitoe cakhaw anih te hlang tholh la khueh, A tuethen a dang atah boethae saii hamla tonga mahpawh.
29 Hlang he a sohman mueimae dongah phoe mai, aka khuel hlang he khaw, maelhmai rhoi a hum vaengah mingpha la om mai coeng.
30 Hlang a nueih cal dongah khaw, a pongthoh dongah khaw, a pueinak dongah khaw u lae tila mingpha mai.